S-209/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 19. mars sl., á hendur B-kk-þgf F-kk-þgf H-kk-þgf, kt. 060587-3379, Grenimel 5, Reykjavík, „fyrir eftirtalin brot framin í Reykjavík á árinu 2013, nema annað sé tekið fram:

I.

Fjársvik og eignaspjöll með því að hafa að kvöldi fimmtudagsins 31. janúar blekkt starfsfólk bílaleigunnar Hertz við Akureyrarflugvöll með framvísun á kreditkorti útgefnu á hendur A-kk-þgf G-kk-þgf H-kk-þgf, kt. 190494-2419 og með því svikið út leigubifreiðina BI-P55 að fjárhæð kr. 29.100 sem ákærði skilaði þann 1. febrúar en þá voru bæði framdekk bifreiðarinnar ónýt, báðar felgur að framan beyglaðar og hjólkoppar skemmdir og framstuðari rispaður.

Teljast brot þessi varða við 248. gr. og 1. mgr. 257. gr. almennra hegningarlaga nr. 19/1940.

II

Gripdeild og umferðarlagabrot með því að hafa fimmtudaginn 7. febrúar, í söluturninum Bitahöllinni við Stórhöfða 15 farið í sjóðsvél söluturnsins og gripið þaðan ótilgreinda fjárhæð og hlaupið út og því næst ekið bifreiðinni HS-U59, sviptur ökurétti, undir áhrifum áfengis (vínandamagn í blóði 0,65 ‰) og óhæfur um að stjórna henni örugglega vegna áhrifa ávana- og fíkniefna (í blóð mældist amfetamín 30 ng/ml og tetrahýdrókannabínól 1 ng/ml), vestur Vesturlandsveg og inn á Sæbraut í norður, beygt inn á Súðarvog til austurs og Knarrarvog til suðurs, uns lögregla stöðvaði bifreiðina við Knarrarvog 2.

Teljast brot þessi varða við 245. gr. almennra hegningalaga nr. 19/1940, 1., sbr. 2. mgr. 45. gr., 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007.

III.

Tilraun til gripdeildar með því að hafa föstudaginn 8. febrúar, á veitingastaðnum Hereford Steikhús við Laugaveg 53b farið í sjóðsvél veitingastaðarins og gripið þaðan allt fé sem í henni var að ótilgreindri fjárhæð og reynt að hlaupa út af staðnum en ákærði var stöðvaður af starfsmanni staðarins áður en hann komst út.

Telst brot þetta varða við 245. gr., sbr. 20. gr. almennra hegningarlaga nr. 19/1940.

IV.

Gripdeild, með því að hafa miðvikudaginn 13. febrúar, í versluninni Smash í Kringlunni tekið skó að verðmæti kr. 17.995, klætt sig í þá og gengið í þeim út úr versluninni án þess að greiða fyrir þá.

Telst brot þetta varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. gr. laga nr. 44/1993, sbr. 18. gr. laga nr. 66/2006.

Einkaréttarkrafa:

Vegna ákæruliðar I, gera S-kk-nf B-kk-nf S-kk-nf og M-kk-nf H-kk-nf J-kk-nf f.h. Bílaleigu Flugleiða, kt. 471299-2439, kröfu um að ákærði verði dæmdur til greiðslu bóta að fjárhæð kr. 177.185, auk vaxta, samkvæmt 1. mgr. 8. gr. laga um vexti og verðtryggingu nr. 38/2001 frá 1. febrúar 2013 þar til mánuður er liðinn frá birtingu kröfunnar, en síðan dráttarvaxta samkvæmt 1. mgr. 6. gr., sbr. 9. gr. sömu laga frá þeim degi til greiðsludags.“

Ekki var sótt þing af hálfu bótakrefjanda og féll krafan því niður.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var sektaður fyrir umferðalagabrot 2007 og aftur 13. desember 2011. Hann var dæmdur í 18 mánaða fangelsi 16. maí 2012 fyrir auðgunarbrot og fleiri hegningarlaga brot svo og brot gegn umferðarlögum. Þá var hann sviptur ökurétti í 5 ár frá 13. desember 2012. Ákærði var sektaður fyrir fíkniefnalagabrot 3. janúar 2013. Refsing ákærða nú verður ákveðin með hliðsjón af 77. gr. almennra hegningarlaga og er hún hæfilega ákveðin 5 mánaða fangelsi. Ákærði er sviptur ökurétti ævilangt. Ákærði greiði 177.542 krónur í sakarkostnað og málsvarnarþóknun skipaðs verjanda síns, H-kk-ef I-kk-ef hdl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf F-kk-nf H-kk-nf, sæti fangelsi í 5 mánuði.

Ákærði er sviptur ökurétti ævilangt.

Ákærði greiði 177.542 krónur í sakarkostnað og málsvarnarþóknun skipaðs verjanda síns, H-kk-ef I-kk-ef hdl., 75.300 krónur.

A-kk-nf Í-kk-nf